32001D0118
L 047/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 януари 2001 година
за изменение на Решение 2000/532/ЕО относно списъка на отпадъците
(нотифицирано под номер С(2001) 108)
(текст от значение за ЕИП)
(2001/118/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 75/442/ЕИО на Съвета от 15 юли 1975 г. относно отпадъците (1), последно изменена с Решение 96/350/ЕО на Комисията (2), и по-специално член 1, буква а) от нея,
като взе предвид Директива 91/689/ЕИО на Съвета от 12 декември 1991 г. относно опасните отпадъци (3), изменена с Директива 94/31/ЕО (4), и по-специално член 1, параграф 4, второ тире от нея,
като има предвид, че:
(1)
Решение 2000/532/ЕО на Комисията от 3 май 2000 г., което заменя Решение 94/3/ЕО за установяване на списък на отпадъците в съответствие с член 1, буква а) от Директива 75/442/ЕИО на Съвета относно отпадъците и Решение 94/904/ЕО на Съвета за установяването на списък на опасните отпадъци в съответствие с член 1, параграф 4 от Директива 91/689/ЕИО на Съвета относно опасните отпадъци (5), следва да бъде изменено в светлината на нотификациите от държавите-членки в съответствие с член 1, параграф 4, второ тире от Директива 91/689/ЕИО.
(2)
Мерките, предвидени в настоящото решение, са в съответствие със становището на комитета, създаден по силата на член 18 от Директива 75/442/ЕИО,
ПРИЕ НАСТОЯЩОТО РЕШЕНИЕ:
Член 1
Решение 2000/532/ЕО се изменя, както следва:
1.
Член 2 се заменя със следното:
„Член 2
Отпадъци, класифицирани като опасни се счита, че проявяват едно или повече от свойствата, изброени в приложение III към Директива 91/689/ЕИО и, по отношение на Н3-Н8, Н10 (6) и Н11 от въпросното приложение, една или повече от следните характеристики:
-
температура на възпламеняване 55 °С,
-
едно или повече вещества, класифицирани (7) като силно токсични при обща концентрация 0,1 %,
-
едно или повече вещества, класифицирани като токсични при обща концентрация 3 %,
-
едно или повече вещества, класифицирани като вредни при обща концентрация 25 %,
-
едно или повече корозивни вещества, класифицирани с R35 при обща концентрация 1 %,
-
едно или повече корозивни вещества, класифицирани с R34 при обща концентрация 5 %,
-
едно или повече дразнещи вещества, класифицирани като R41 при обща концентрация 10 %,
-
едно или повече дразнещи вещества, класифицирани с R36, R37, R38 при обща концентрация 20 %,
-
едно вещество, известно че е канцерогенно от категория 1 или 2 при концентрация 0,1 %,
-
едно вещество, известно че е канцерогенно от категория 3 при концентрация 1 %,
-
едно вещество, токсично за репродукцията от категория 1 или 2, класифицирано с R60, R61 при концентрация 0,5 %,
-
едно вещество, токсично за репродукцията от категория 3, класифицирано с R62, R63 при концентрация 5 %,
-
едно мутагенно вещество от категория 1 или 2, класифицирано с R46 при концентрация 0,1 %,
-
едно мутагенно вещество от категория 3, класифицирано с R40 при концентрация 1 %,
2.
Приложението се заменя с текста на приложението към настоящото решение.
Член 2
Настоящото решение се прилага от 1 януари 2002 г.
Член 3
Адресати на настоящото решение са държавите-членки.
Съставено в Брюксел на 16 януари 2001 година.